તો આપણી ભાષાના કદાચ સૌથી અનુભવી લોકસાહિત્ય મર્મજ્ઞ પણ ઇન્ટરનેટના હકારાત્મક ઉપયોગ માટે અનેરી સૂઝ દાખવી રહ્યા છે. ગુજરાતી લોકસાહિત્યને ઇન્ટરનેટ પર ગૂંજતી રાખવાનો અનેરો પ્રયત્ન કરનાર, દાસી જીવણ પર પી.એચ ડી કરનાર, આપણી ભાષામાં સંત સાહિત્યનો પ્રચાર, પ્રસાર તથા સંવર્ધન કરવામાં જીવન અર્પણ કરી દેનાર ઘોઘાવદરના શ્રી નિરંજનભાઈ રાજ્યગુરુ પાસે વર્ષોથી સંગ્રહેલો પરંપરાગત ભજનીકો દ્વારા ગામડાઓની ભજનમંડળીઓમાં ગવાયેલા ભજનોનો અનેરો ઑડીયો – વિડીયો સંગ્રહ છે, આ ઉપરાંત સૌરાષ્ટ્ર, કચ્છ, ગુજરાતના સંત સાહિત્ય, લોકવિદ્યાઓની તમામ શાખાઓ, લોકસાહિત્ય, ચારણી-ડિંગળી સાહિત્ય, મધ્યકાલીન ગુજરાતી સાહિત્ય, વિવિધ સંત પરંપરાઓ, તેમના સિધ્ધાંતો, વિવિધ સાધના – ઉપાસના પધ્ધતિઓ અને સંતવાણીની મૂળ પરંપરાઓ વિશે પ્રમાણભૂત સંશોધન – અધ્યયન – સંપાદન – પ્રકાશન – પ્રસાર કરતી સત નિર્વાણ ફાઉન્ડેશન નામની તેમના દ્વારા શરૂ કરાયેલ અનોખી પહેલ આ ક્ષેત્રના મરમીઓ માટે એક ખજાનો પૂરો પાડે છે.